stanford-oval/wikipedia huggingface dataset:
โปรไซคลิงเมเนเจอร์
วัตถุประสงค์ของเกม

ในเกมโปรไซคลิงเมเนเจอร์มีโหมดเกมสามโหมด ได้แก่: งานอาชีพ, การแข่งความเร็วแบบหนึ่งเดียว และการแข่งจักรยานประเภทลู่ โดยในโหมดงานอาชีพ ผู้เล่นจะกลายเป็นผู้จัดการทีมจักรยานที่ตนเลือก ส่วนโหมดการแข่งความเร็วแบบหนึ่งเดียว ผู้เล่นสามารถนำทีมของตนในการแข่งใดก็ได้โดยไม่ต้องถึงวันแข่งในอาชีพ และในโหมดลู่ ผู้เล่นสามารถขี่ในฐานะนักจักรยานในสนามแข่ง เช่น เคริง, พอยต์เรซ โดยในเกมเวอร์ชัน ค.ศ. 2015 ได้มีโหมดใหม่ที่เรียกว่าบีอะโปร (ต่อมาเรียกว่าโปรไซคลิสต์) ซึ่งผู้เล่นจะสร้างนักจักรยานรุ่นเยาว์แบบกำหนดเอง โดยกำหนดบุคลิกลักษณะของเขา เช่น นักไต่เขา หรือสปรินเตอร์ และสร้างอาชีพของเขา
นอกจากนี้ ยังมีฐานข้อมูลและเครื่องมือแก้ไขสเตจ ซึ่งผู้เล่นสามารถใช้เพื่อแก้ไขนักจักรยาน, สถิติ, ทีม ฯลฯ หรือสร้างสเตจและการแข่งแบบกำหนดเองเพื่อลงแข่งได้
โปรโตไทป์ (วิดีโอเกม)

| โปรโตไทป์ |
| --- | --- |

ผู้พัฒนา: Radical Entertainment
ผู้จัดจำหน่าย: Activision
ออกแบบ: Eric Holmes 
แต่งเพลง: Cris Velasco Sonic Mayhem 
ชุด: โปรโตไทป์
เอนจิน: ไททาเนียม
เครื่องเล่น: ไมโครซอฟท์ วินโดวส์, เพลย์สเตชัน 3, เอกซ์บอกซ์ 360
วางจำหน่าย: NA: 9 มิถุนายน ค.ศ. 2009 AU: 10 มิถุนายน ค.ศ. 2009 EU: 12 มิถุนายน ค.ศ. 2009
แนว: แอ็คชันผจญภัย
รูปแบบ: ผู้เล่นคนเดียว (third-person view)
โปรโตไทป์ (อังกฤษ: [PROTOTYPE]) เป็นวิดีโอเกมประเภทแอกชั่นผจญภัยโอเพนเวิลด์ ที่พัฒนาโดย Radical Entertainment และจัดจำหน่ายโดย Activision โดยวางจำหน่ายในทวีปอเมริกาเหนือในวันที่ 9 มิถุนายน ค.ศ. 2009 ,ทางทิศตะวันตกเฉียงใต้ของทวีปอเมริกาเหนือพร้อมกับโอเชียเนียในวันที่ 10 มิถุนายน ค.ศ. 2009 และในทวีปยุโรปในวันที่ 12 มิถุนายน ค.ศ. 2009โดยฉากเมีองที่อยู่ในเกมส์นี้คือบางส่วนของนครนิวยอร์กในสหรัฐอเมริกา
แหล่งข้อมูลอื่น

เว็บไซต์ทางการ
Prototype ที่อินเทอร์เน็ตมูวีเดตาเบส
โปรเจกต์อุลตร้าแมน

| โปรเจกต์อุลตร้าแมน |
| --- | --- |
อำนวยการสร้าง: ไชโย โปรดักชั่นส์ จำกัด   ริวชิ คัลเจอร์ ดีเวลลอปปิ้ง จำกัด
นักแสดงนำ: แมทธิว ดีน   เจิ้งอี้เจี้ยน   เรย์ แมคโดนัลด์   พอลล่า เทเลอร์
วันฉาย: - ไม่มีกำหนด -
ประเทศ: ประเทศไทย ประเทศจีน
ภาษา: ไทย จีน อังกฤษ
โปรเจกต์อุลตร้าแมน (อังกฤษ: Project Ultraman) เป็นภาพยนตร์ชุดทางโทรทัศน์เกี่ยวกับอุลตร้าซีรีส์ ที่ผลิตโดยบริษัทในประเทศไทย ร่วมทุนกับบริษัทในประเทศจีน
โปรเจกต์อุลตร้าแมน เป็นการร่วมทุนระหว่างบริษัท ไชโยโปรดักชั่นส์ จำกัด ร้อยละ 50 กับบริษัท ริวชิ คัลเจอร์ ดีเวลลอปปิ้ง จำกัด ร้อยละ 40 และบริษัท เอเพ็กซ์ทอย จำกัด ร้อยละ 10และมีบริษัท อาร์เอสไอ ดรีม เป็นผู้ร่วมร่วมเซ็นสัญญาซื้อลิขสิทธิ์ มีกำหนดการฉายทางสถานีโทรทัศน์สีกองทัพบกช่อง 7 ในตอนแรก แต่เนื่องจากกรณีพิพาทเรื่องคดีลิขสิทธิ์ของอุลตร้าแมน ระหว่างประเทศไทย และประเทศญี่ปุ่นจึงถูกระงับการออกอากาศตามคำสั่งศาล
นักแสดง

แมทธิว ดีน รับบทเป็น นีล (Neil) / อุลตร้าแมนมิลเลเนี่ยม (Ultraman Millennium)
เจิ้ง อี้เจี้ยน รับบทเป็น อี้เจี้ยน / อุลตร้าแมนเอลิท (Ultraman Elite)
เรย์ แมคโดนัลด์ รับบทเป็น โนแลน (Nolan) / ดาร์คอุลตร้าแมน (Dark Ultraman)
พอลล่า เทเลอร์ รับบทเป็น คุณครูแมรี่ (Teacher Mary)
ยาโน คารุกิ
จ้าว เจี้ยน
สะอาด เปี่ยมพงศ์สานต์
นิรุตติ์ ศิริจรรยา
จิรวัฒน์ มานะวิบูลย์
ธนพล แย้มพรายพิรมย์
โจวัทนพร พึ่งเพียร
ศักยวัชร์ วงศ์รัตนกมล
ภวัฒน์ ชูสุวรรณ
แหล่งข้อมูลอื่น

พันทิป เก็บถาวร 2008-05-10 ที่ เวย์แบ็กแมชชีน
โปรวิเดนซ์กันดั้ม

| ZGMF-X13A โปรวิเดนซ์กันดั้ม > ข้อมูลทั่วไป |
| --- | --- |
ประเภท: โมบิลสูทรุ่นต้นแบบสำหรับโจมตี
ความสูง: 18.16 เมตร (วัดถึงหัว)
น้ำหนัก: 90.68 ตัน
เกราะ: เฟสชิฟท์อาเมอร์
กำลังเครื่อง: 8826 กิโลวัตต์
อุปกรณ์: ปืนวัลแคน 76 มม. "พิคัส" บีมไรเฟิล "ยูดิเคียม" โล่ (บีมกัน/บีมเซเบอร์) ดรากูนซิสเต็ม
คุณสมบัติพิเศษ: นิวตรอนแจมเมอร์แคนเซลเลอร์
นักบินสำคัญ: ราอู เลอ ครูเซ่
ด ค ก
ZGMF-X13A โปรวิเดนซ์กันดั้ม (ญี่ปุ่น: プロヴィデンスガンダム; อังกฤษ: Providence Gundam) เป็นโมบิลสูทตัวร้ายเครื่องสุดท้ายในการ์ตูนญี่ปุ่น อะนิเมะ โมบิลสูทกันดั้มซี้ด ออกแบบโดยคุนิโอะ โอคาวาระ
โปรวิเดนซ์กันดั้มเป็นหนึ่งในโมบิลสูทที่ซาฟท์พัฒนาขึ้นด้วยเทคโนโลยีที่จำลองมาจากGAT-Xซีรีส์ โมบิลสูทเหล่านี้มีเทคโนโลยีนิวตรอนแจมเมอร์แคนเซลเลอร์ซึ่งทำให้ไม่ได้รับผลจากนิวตรอนแจมเมอร์ จึงใช้เตาปฏิกรณ์นิวเคลียร์ฟิชชั่นเป็นแหล่งพลังงานแทนที่จะเป็นแบตเตอร์รี่เหมือนโมบิลสูททั่วๆไป ทำให้สามารถปฏิบัติการได้เป็นเวลานาน
โปรวิเดนซ์กันดั้มเป็นโมบิลสูทเครื่องที่สองที่ติดตั้ง ดรากูนซิสเต็ม(DRAGOON - Disconnected Rapid Armament Group Overlook Operation Network)ไว้ โดยพัฒนาต่อมาจาก YMF-X000A เดรดน็อตกันดั้ม ดรากูนนี้เป็นอาวุธควบคุมจากระยะไกลด้วยระบบสื่อสารแบบควอนตัมซึ่งไม่ถูกรบกวนด้วยนิวตรอนแจมเมอร์เหมือนคลื่นวิทยุ จึงไม่ต้องมีสายเหมือนอาวุธกันบาเรลที่กลุ่มพันธมิตรโลกใช้งาน เมื่อใช้งาน ดรากูนจะแยกออกไปจากโปรวิเดนซ์กันดั้มและสามารถยิงโจมตีศัตรูจากทิศทางต่างๆกันด้วยบีมกันที่ติดตั้งไว้รวมทั้งหมด43กระบอกได้ จุดด้อยของดรากูนซิสเต็มก็คือมีแต่นักบินที่มีความสามารถพิเศษในการรับรู้สภาพรอบตัวจึงจะควบคุมดรากูนได้อย่างมีประสิทธิภาพ นอกจากดรากูนแล้ว โปรวิเดนซ์กันดั้มยังมีอาวุธเป็นปืนวัลแคน บีมไรเฟิล และโล่ที่แขนซ้ายซึ่งติดตั้งบีมกันสองกระบอกกับบีมเซเบอร์เอาไว้
โปรวิเดนซ์กันดั้มปรากฏตัวในตอนที่48ของกันดั้มซี้ดโดยมีราอู เลอ ครูเซ่เป็นนักบิน ด้วยพลังของดรากูนซิสเต็ม ครูเซ่ได้ทำลายโมบิลสูทไปมากมายรวมถึงโค่นสไตรค์กันดั้มของมู ลา ฟลาก้า และบัสเตอร์กันดั้มของดิอัคก้า เอลส์แมนได้อย่างง่ายดาย จนกระทั่งได้ต่อสู้กับฟรีด้อมกันดั้มของคิระ ยามาโตะ ซึ่งโปรวิเดนซ์กันดั้มทำลายระบบอาวุธ เมเทีย ของฟรีด้อมกันดั้มได้ แต่ก็ถูกคิระใช้บีมเซเบอร์แทงใส่ห้องควบคุมจนครูเซ่บาดเจ็บสาหัสและถูกทำลายโดยลำแสงของปืนใหญ่เจเนซิสได้ในที่สุด
เลเจนด์กันดั้ม

| ZGMF-X666S เลเจนด์กันดั้ม > ข้อมูลทั่วไป |
| --- | --- |
ประเภท: โมบิลสูทรุ่นต้นแบบสำหรับโจมตี
ความสูง: 18.86 เมตร
น้ำหนัก: 86.02 ตัน
เกราะ: วาริเอเบิลเฟสชิฟท์อาเมอร์
อุปกรณ์: ปืนวัลแคน 17.5 มม. บีมไรเฟิลกำลังสูง เครื่องกำเนิดบีมชิลด์ "โซลิดัส ฟุลกอร์" บีมจาเวลิน "เดเฟียนท์" รุ่นปรับปรุง ดรากูนซิสเต็ม
คุณสมบัติพิเศษ: เตาปฏิกรณ์ไฮเปอร์ดิวเทอเรียน
นักบินสำคัญ: เรย์ ซา บาเรล
ด ค ก
ZGMF-X666S เลเจนด์กันดั้ม (ญี่ปุ่น:レジェンドガンダム  ;อังกฤษ:Legend Gundam) เป็นโมบิลสูทซึ่งมีบทบาทสำคัญในการ์ตูนญี่ปุ่น อะนิเมะ โมบิลสูทกันดั้มซี้ดเดสทินี ออกแบบโดยคุนิโอะ โอคาวาระ
หลังจากที่ซาฟท์และกลุ่มพันธมิตรโลกสงบศึกภายใต้สนธิสัญญายูเนียส ซาฟท์จึงได้พัฒนาดรากูนซิสเต็มต่อมาและได้ปรับปรุงจนทำให้นักบินที่ไม่มีความสามารถพิเศษสามารถใช้ดรากูนได้ในระดับจำกัดโดยใช้ระบบคอมพิวเตอร์ช่วยในการควบคุม รูปแบบของโปรวิเดนซ์กันดั้มได้รับการพัฒนาด้วยดรากูนซิสเต็มที่ได้รับการปรับปรุงนี้เป็นโมบิลสูทรุ่นเตรียมผลิตจำนวนมาก นั่นคือ ZGMF-X3000Q โปรวิเดนซ์ซาคุ แต่ด้วยค่าใช้จ่ายในการผลิตที่สูงจึงถูกล้มเลิกไปและพัฒนาให้เป็นโมบิลสูทที่เน้นด้านสมรรถนะแทน กลายเป็นเลเจนด์กันดั้ม ซึ่งมีคุณสมบัติสำคัญคล้ายกับโปรวิเดนซ์ซาคุ โดยนอกจากดรากูนซิสเต็มแล้วยังมีเตาปฏิกรณ์ไฮเปอร์ดิวเทอเรียนเป็นแหล่งพลังงาน นอกจากดรากูนซึ่งเป็นแบบปืนแล้ว เลเจนด์กันดั้มยังมีดรากูนซึ่งเป็นบีมสไปค์สำหรับใช้พุ่งเสียบศัตรูและมีบีมชิลด์ไว้ป้องกันตัว
เลเจนด์กันดั้มสร้างจนเสร็จสมบูรณ์และส่งไปประจำการบนยานมิเนอร์ว่าพร้อมกับ ZGMF-X42S เดสทินีกันดั้มของชิน อาสึกะเพื่อให้เป็นโมบิลสูทประจำตัวของอัสรัน ซาล่า แต่เมื่ออัสรันได้หนีจากกองทัพซาฟท์ เรย์ ซา บาเรลจึงเอาเลเจนด์กันดั้มไปใช้แทน ซึ่งเลเจนด์กันดั้มได้ร่วมกับเดสทินีกันดั้มและอิมพัลส์กันดั้มในการต่อสู้ครั้งสำคัญหลายครั้ง จนกระทั่งถูกทำลายในการต่อสู้กับสไตรค์ฟรีด้อมกันดั้มของคิระ ยามาโตะที่ปราการอวกาศ เมสไซอาห์
รูปแบบอื่นๆ > LN-ZGMF-X13A นิกซ์โปรวิเดนซ์กันดั้ม

ปรากฏตัวใน โมบิลสูทกันดั้มซี้ด วีเอสแอสเทรย์ นิกซ์โปรวิเดนซ์กันดั้มเป็นโปรวิเดนซ์กันดั้มที่ได้รับการดัดแปลงโดยกองกำลังลึกลับ ไลบราเรียน และใช้ระบบสไตรเกอร์แพ็คเพื่อให้สามารถปฏิบัติการได้หลายรูปแบบ นิกซ์โปรวิเดนซ์กันดั้มนั้นคงลักษณะเดิมของโปรวิเดนว์กันดั้มไว้ แต่ได้ย้ายตำแหน่งของแผงดรากูนเพื่อให้สามารถใช้สไตรเกอร์แพ็คได้ โดยได้ย้ายตำแหน่งของดรากูนไปไว้ที่ไหล่ทั้งสองข้างและเอว โล่ติดอาวุธของโปรวิเดนซ์ก็ได้ย้ายตำแหน่งมาไว้กับแผงดรากูนที่ไหล่ซ้ายเช่นกัน ดรากูนสไตรเกอร์ ซึ่งเป็นสไตรเกอร์แพ็คมาตรฐานของนิกซ์โปรวิเดนซ์นั้นเป็นท่อขับดันกำลังสูงซึ่งติดบีมไรเฟิล "ยูดิเคียม" เอาไว้กับแขนกล จึงยิงได้ขณะที่ติดอยู่ด้านหลัง ดรากูนสไตรเกอร์ยังสามารถแยกจากตัวนิกซ์โปรวิเดนซ์และควบคุมจากระยะไกลได้เหมือนดรากูน
ดูเพิ่ม

รายชื่อหุ่นยนต์ใน Cosmic Era
เป่า ลี่เกา

| เป่า ลี่เกา |
| --- | --- |
เกิด: เป่า ลี่เกา  (1980-10-24) 24 ตุลาคม ค.ศ. 1980 (44 ปี)
เป่า ลี่เกา (จีน: 宝力高; อังกฤษ: Bao Li Gao) เจ้าของฉายา บุตรแห่งทุ่งหญ้า กับ มวยไทยคิลเลอร์ เกิดวันที่ 24 ตุลาคม ค.ศ. 1980 เป็นนักมวยสานต้าชาวจีน และนักสู้ป้องกันตัวแบบผสม เกิดที่เขตปกครองตนเองมองโกเลียใน ปัจจุบันเขาเข้าร่วมการต่อสู้ในรายการอาร์ทออฟวอร์ไฟท์ติ้งแชมเปี้ยนชิป ในรุ่นซูเปอร์มิดเดิลเวท
ประวัติโดยย่อ

เป่า ลี่เกา เป็นแชมป์รายการคิงออฟสานต้าในปีค.ศ. 2002 และ 2003, IKF ซูเปอร์มิดเดิลเวทแชมเปี้ยนออฟสานต้า และเป็นผู้ชนะรายการใหญ่ในการแข่งขัน 2003 มวยไทย Vs สานต้า ซึ่งจัดขึ้นที่กรุงเทพ ประเทศไทย (ซึ่งเขาได้กลายเป็นนักสู้ชาวจีนคนแรกที่สามารถล้มแชมป์มวยไทยจากเวทีลุมพินีและราชดำเนินได้ จึงเป็นที่มาของฉายาที่ตั้งให้กับเขาว่า "มวยไทยคิลเลอร์") นอกจากนี้เขายังเป็นที่รู้จักกันในการมีส่วนร่วมของ เคียวคุชานกัน vs สานต้าทัวร์นาเมนท์ โดยได้เผชิญกับทีมชาติของรัสเซีย, เป็นผู้ชนะรายการกังฟูคิงทัวร์นาเมนท์ของประเทศจีน และเป็นผู้ชนะรายการฮีโร่เลเจนท์อีเวนท์ด้วยเช่นกัน (ซึ่งเป็นหนึ่งในรายการระดับต้นๆที่ได้รับอิทธิพลมาจากเค-วัน) เขายังได้รับตำแหน่ง #1 ของรายการ IKF ซูเปอร์มิดเดิลเวทไฟท์เตอร์ (SSR) และโดยทั่วไปถือได้ว่าเขาเป็นหนึ่งในนักสู้ที่มีชื่อเสียงมากที่สุดของจีน ปัจจุบันเขายังคงร่วมต่อสู้ในรายการอาร์ทออฟวอร์ไฟท์ติ้งแชมเปี้ยนชิปที่ประเทศจีน และได้เปลี่ยนรูปแบบการต่อสู้จากแบบยืนมาเป็นศิลปะการต่อสู้แบบผสม ปัจจุบันเขายังคงครองสถิติแบบสั้นของผู้ที่ยังไม่เคยแพ้ใคร ด้วยผลการแข่งขัน ชนะ 4 ครั้ง ไม่เคยแพ้ และไม่เคยเสมอ สามรายการของการแข่งขันใน MMA ไฟท์ นี้สิ้นสุดลงโดยการชนะน็อค กับอีกหนึ่งครั้งที่คู่ต่อสู้ยอมจำนน
ภูมิหลังด้านศิลปะการต่อสู้ป้องกันตัว

เป่า ลี่เกา มีภูมิหลังด้านการใช้ศิลปะสานต้า (ซึ่งเป็นศิลปะการต่อสู้ป้องกันตัวที่ดัดแปลงมาจากกังฟู โดยผสมผสานการเตะ, เข่า, ศอก, ชก, ทุ่ม และคว่ำคู่ต่อสู้ลง) และเขายังได้ทำการฝึกฝนในด้านการต่อสู้แบบชุยเจาด้วยเช่นกัน (ซึ่งเป็นรูปแบบดั้งเดิมของมวยปล้ำแบบจีนกับมองโกล) และบราซิลเลียนยิวยิตสูตลอดจนศิลปะการต่อสู้แบบผสมผสาน อย่างไรก็ตาม รูปแบบการต่อสู้ของเขาก็ยังคงโดดเด่นในท่าโจมตีแบบนอน
สถิติการแข่งขันศิลปะการต่อสู้แบบผสมผสาน: 48-6-0 (ชนะน็อค:21- Sub ชนะ:16- Dec ชนะ:11- แพ้น็อค:1- Sub แพ้:4- Dec แพ้:1)
รูปแบบการต่อสู้: สานต้า, ชุยเจา
สถิติการแข่งขันศิลปะการต่อสู้แบบผสม

| ผล | แต้ม | คู่ชก | วิธีชนะ | รายการ | วันที่ | ยก | เวลา | สถานที่ |
| --- | --- | --- | --- | --- | --- | --- | --- | --- |
| ชนะ | 4-0 |  วิฌาล บาล์ควาเด | TKO (การต่อย) | อาร์ทออฟวอร์ 10: ไฟนอล คอนฟลิกท์ | 23 ธันวาคม ค.ศ. 2007 | 1 | 4:52 |  ปักกิ่ง ประเทศจีน |
| ชนะ | 3-0 |  จอง โฮ ลี | TKO (การเหยียบ) | อาร์ทออฟวอร์ 8 | 22 กันยายน ค.ศ. 2007 | 2 | 0:57 |  ปักกิ่ง ประเทศจีน |
| ชนะ | 2-0 |  โรเบิร์ท ซอธแมน | TKO (หยุดจากมุม) | อาร์ทออฟวอร์ 6 | 26 พฤษภาคม ค.ศ. 2007 | 1 | 0:20 |  ปักกิ่ง ประเทศจีน |
| ชนะ | 1-0 |  ซั่ง ฉวน หลง | คู่ต่อสู้ยอมแพ้ (รัดคอ) | อาร์ทออฟวอร์ 5 | 3 มีนาคม ค.ศ. 2007 | 1 | 1:45 |  ปักกิ่ง ประเทศจีน |
ดูเพิ่ม

สานต้า
ยาห์ยา กูเลย์
แหล่งข้อมูลอื่น

ข้อมูลนักมวย (อังกฤษ)
K1规则演真正世界顶级对决[ลิงก์เสีย] (จีน)
โปลิศ โคตรแมน

| โปลิศ โคตรแมน |
| --- | --- |
กำกับ: เอ็ดการ์ ไรต์
เขียนบท: เอ็ดการ์ ไรต์ ไซมอน เพ็กก์
อำนวยการสร้าง: นิร่า ปาร์ค ทิม เบฟแวน อีริค เฟลเนอร์
นักแสดงนำ: ไซมอน เพ็กก์  นิก ฟรอสต์ จิม บรอดเบนท์ ทิโมธี ดาลตัน แพดดี้ คอนซีไดน์ เอ็ดเวิร์ด วู้ดเวิร์ด บิลลี่ ไว้ท์ลอว์
กำกับภาพ: เจสส์ ฮอลล์
ตัดต่อ: คริส ดิกเคนส์
ดนตรีประกอบ: เดวิด อาร์โนลด์
บริษัทผู้สร้าง: StudioCanal Working Title Films Big Talk Productions 
ผู้จัดจำหน่าย: Universal Pictures Rogue Pictures
วันฉาย: 14 กุมภาพันธ์, ค.ศ. 2007 (สหราชอาณาจักร)
ความยาว: 121 นาที
ประเทศ:  สหราชอาณาจักร  ฝรั่งเศส
ภาษา: ภาษาอังกฤษ
ทุนสร้าง: แปดล้าน ปอนด์
ทำเงิน: 110,573,848 ดอลลาร์สหรัฐ
ก่อนหน้านี้: รุ่งอรุณแห่งความวาย(ป่วง)
ต่อจากนี้: ก๊วนรั่วกู้โลก
โปลิศ โคตรแมน (อังกฤษ: Hot Fuzz) เป็นภาพยนตร์แอคชั่นคอเมดี้สัญชาติอังกฤษที่ออกฉายในปี ค.ศ. 2007 โดยมีเรื่องราวเกี่ยวกับเจ้าหน้าที่ตำรวจสองคนที่พยายามจะแก้ไข้การตายอย่างลึกลับที่หมู่บ้านเล็กๆในอังกฤษ เขียนบทโดย ไซมอน เพ็กก์, นิก ฟรอสต์ และ เอ็ดการ์ ไรต์ และ แสดงนำโดย ไซมอน เพ็กก์ และ นิก ฟรอสต์ พวกเขาทั้งสามเคยทำงานด้วยมากันมาก่อนอย่างเรื่อง รุ่งอรุณแห่งความวาย(ป่วง) รวมทั้งละครโทรทัศน์ Spaced
นักแสดง

| บทบาท | นักแสดง |
| --- | --- |
นิโคลัส แองเจิล: ไซมอน เพ็กก์
แดนนี บัตเทอร์แมน: นิก ฟรอสต์
แฟรงก์ บัตเทอร์แมน: จิม บรอดเบนท์
แอนดี คาร์ทไรท์: เรฟ สปอลล์
แอนดี เวนไรท์: แพดดี้ คอนซีไดน์
ไซมอน สกินเนอร์: ทิโมธี ดาลตัน
บ็อบ วอล์คเกอร์: คาร์ล จอห์นสัน
โทนี ฟิชเชอร์: เควิน เอลดอน
ดอริส แทตเชอร์: โอลิเวีย โคลแมน
จ่าเทอร์เนอร์: บิล เบลีย์
โปรอีโวลูชันซ็อกเกอร์เมเนจเมนท์

| โปรอีโวลูชันซ็อกเกอร์เมเนจเมนท์ |
| --- | --- |
ภาพปก โปรอีโวลูชันซ็อกเกอร์เมเนจเมนท์
ผู้พัฒนา: โคนามิ
ผู้จัดจำหน่าย: โคนามิ 
เครื่องเล่น: เพลย์สเตชัน 2
วางจำหน่าย: 24 มีนาคม ค.ศ. 2006
แนว: กีฬา, จำลองการจัดการฟุตบอล
รูปแบบ: โหมดผู้เล่นคนเดียว, โหมดผู้เล่นหลายคน
โปรอีโวลูชันซ็อกเกอร์เมเนจเมนท์ (อังกฤษ: Pro Evolution Soccer Management) หรือที่รู้จักในชื่อ พีอีเอสเอ็ม หรือ พีอีเอสเมเนเจอร์/เมเนจเมนท์ เป็นวิดีโอเกมการจัดการฟุตบอลที่ได้รับการเปิดตัว ณ วันที่ 24 มีนาคม ค.ศ. 2006 ซึ่งเป็นเกมการจัดการฟุตบอลแรกของซีรีส์ โปรอีโวลูชันซ็อกเกอร์
รูปแบบการเล่น

เกมชุดนี้อิงตามฟุตบอลในช่วงฤดูกาล 2005/06 โดยในช่วงเริ่มต้นของเกม คุณจะได้รับการร้องขอให้เลือกสโมสรที่คุณต้องการที่จะบริหารจัดการ ซึ่งคุณสามารถเลือกได้จากที่มีอยู่ 108 สโมสร จาก 6 ลีกที่แตกต่างกัน ซึ่งได้แก่:
พรีเมียร์ลีก ของอังกฤษ
ลาลิกา ของสเปน
เซเรียอา ของอิตาลี
บุนเดิสลีกา ของเยอรมนี
ลีกเอิง ของฝรั่งเศส
เอเรอดีวีซี ของเนเธอร์แลนด์
ทุกครั้งที่การแข่งขันเสร็จสิ้น จะได้รับคะแนนความรุ่งโรจน์ โดยคะแนนความรุ่งโรจน์สามารถใช้จ่ายภายในเกมเพื่อปลดล็อกผู้เล่นบางราย, คุณสมบัติพิเศษ ฯลฯ เมื่อรวมบางอย่างถึง คุณก็สามารถนำไปใช้กับสโมสรใหม่ได้ (สโมสรที่ดีกว่า, คะแนนความรุ่งโรจน์มากขึ้นที่จำเป็นสำหรับคุณ) ในขณะที่คุณอยู่ที่สโมสรอีกต่อไป คุณจะได้รับคะแนนความรุ่งโรจน์มากขึ้น
การตอบรับ

เกมได้รับความเห็นในเชิงลบพอสมควร ส่วนใหญ่มาจากการไม่ได้รับอนุญาตให้ใช้สิทธิในเกม ผู้จัดการทีมหลายคนและชื่อทีมไม่ถูกต้อง นอกจากนี้ ถ้าผู้เล่นไม่ได้รับอนุญาตในการเล่นเกม พวกเขาก็จะไม่ปรากฏในผลการค้นหา
สิ่งเหล่านี้จึงได้รับการพิจารณาว่าไม่สมจริงและอาจเกิดจากความเกียจคร้านของผู้สร้าง นี่จึงเป็นข้อจำกัดของความบันเทิงสำหรับผู้เล่น
ภาคต่อ

เกมเวอร์ชันนี้อาจไม่มีการผลิตภาคต่อ เนื่องจากความล้มเหลวในโลกของเกม อย่างไรก็ตาม มันได้กลายเป็นที่ชัดเจนว่าแฟน ๆ บางส่วนของโปรอีโวลูชันซ็อกเกอร์และโคนามิได้พิจารณาว่า เล็ทส์เมคอะซ็อกเกอร์ทีม! เป็นเปรียบเสมือนภาคต่อ เนื่องจากความคล้ายคลึงของรูปแบบและความรู้สึกที่คุ้นเคย
โปเกมอน ยูไนท์

| โปเกมอน ยูไนท์ |
| --- | --- |
ผู้พัฒนา: TiMi Studio Group
ผู้จัดจำหน่าย: บริษัท โปเกมอน จำกัด
อำนวยการผลิต: Masaaki Hoshino
ชุด: โปเกมอน
เอนจิน: ยูนิตี
เครื่องเล่น: แอนดรอยด์ ไอโอเอส นินเท็นโด สวิตช์
วางจำหน่าย: นินเท็นโด สวิตช์ 21 กรกฎาคม พ.ศ. 2564 แอนดรอยด์, ไอโอเอส 22 กันยายน พ.ศ. 2564
แนว: โมบา, real-time strategy
โปเกมอน ยูไนท์ (ญี่ปุ่น: ポケモンユナイト; โรมาจิ: Pokémon Unite; อังกฤษ: Pokémon UNITE) เป็นวิดีโอเกมแนวโมบาที่พัฒนาโดยบริษัทTiMi Studio Groupเป็นในเครือของบริษัทเทนเซ็นต์ จำหน่ายโดยบริษัท โปเกมอน จำกัด สำหรับแอนดรอยด์และไอโอเอส จัดจำหหน่ายโดยนินเท็นโด สำหรับนินเท็นโด สวิตช์ เปิดตัวครั้งแรกเมื่อวันที่ 24 มิถุนายน พ.ศ. 2563 ในรายการของ Pokémon Presents ออกจำหน่ายนินเท็นโด สวิตช์ทั่วโลกในวันที่ 21 กรกฎาคม พ.ศ. 2564 ต่อมาสำหรับจำหน่ายแอนดรอยด์และไอโอเอสทั่วโลกในวันที่ 22 กันยายน พ.ศ. 2564 ลักษณะการเล่นใกล้เคียงกับเกมอารีนาออฟเวเลอร์แต่มีความแตกต่างกันนั่นก็คือวิธีการนับเป็นคะแนนเยอะสุดก็เป็นฝ่ายชนะเปลี่ยนจากทำลายป้อมปราการและรูปแบบแผนที่เดิมในรูปแบบสี่เหลี่ยมกลายเป็นแผนที่แบบทรงวงรีแทน ในเดือนสิงหาคม พ.ศ. 2565 มีการดาวน์โหลดเกมนี้มากกว่า 80 ล้านครั้งทั่วโลกในทุกแพลตฟอร์ม
แปดวัน แปลกคน

| แปดวัน แปลกคน |
| --- | --- |

กำกับ: ฉัตรชัย ยอดเศรณี
นักแสดงนำ: วาสนา ชลากร ธนเวทย์ สิริวัฒน์ธนกุล เจนนิษฐ์ โอ่ประเสริฐ
วันฉาย: 28 กุมภาพันธ์ พ.ศ. 2551
ภาษา: ไทย
ข้อมูลจากสยามโซน
แปดวัน แปลกคน (อังกฤษ: Suspense, The 8th Day) ภาพยนตร์ไทยขาวดำในรูปแบบภาพยนตร์อิสระ ออกฉายเมื่อวันที่  28 กุมภาพันธ์ พ.ศ. 2551 ทำรายได้รวม 3.5 แสนบาท
เรื่องย่อ

ในบ้านที่เก่าแก่ทรุดโทรมหลังหนึ่งนั้น คือชีวิตของป้าแก่ ๆ คนหนึ่งที่ชื่อ ป้าชุบ (วาสนา ชลากร) อยู่คนเดี่ยวอย่างโดดเดี่ยวจนกระทั่งวันหนึ่งที่ แพร เด็กสาวตัวน้อย(เจนนิษฐ์ โอ่ประเสริฐ) ก้าวเข้าไปในบ้านหลังนั้น และมี หมอหนุ่ม (ธนเวทย์ สิริวัฒน์ธนกุล) อีกเพียงผู้เดียวที่เห็นเหตุการณ์ทั้งหมด บ้านอันโดดเดี่ยวหลังนั้นเปิดประตูต้อนรับเด็กน้อยเข้าไปและปิดตายประตูถึงแปดวัน คือ แปดวันที่ป้าชุบเป็นผู้ควบคุมชีพจรชีวิตในบ้านทั้งหมด และหมอหนุ่มคือผู้ที่กุมชะตาของมนุษย์สองคนไปบ้านหลังนั้น
นักแสดง

วาสนา ชลากร แสดงเป็น ป้าชุบ
ธนเวทย์ สิริวัฒน์ธนกุล แสดงเป็น หนุ่ม
เจนนิษฐ์ โอ่ประเสริฐ แสดงเป็น น้องแพร
รางวัล

(รางวัลภาพยนตร์แห่งชาติ สุพรรณหงส์ ประจำปี พ.ศ. 2551)
เทคนิคการแต่งหน้ายอดเยี่ยม (มยุรี สลาเวศน์)
ดนตรีประกอบยอดเยี่ยม        (ไกวัล กุลวัฒโนทัย)
เบื้องหลังและคำวิจารณ์

แปดวัน แปลกคน เป็นภาพยนตร์ไทยทุนต่ำซึ่งสร้างออกมาในรูปแบบภาพยนตร์นอกกระแสหรือภาพยนตร์อิสระ แต่ได้มีโอกาสฉายในโรงภาพยนตร์ทั่วไป มีจุดเด่น คือ การที่เป็นภาพยนตร์ขาวดำ โดยทั้งผู้กำกับและทีมนักแสดงเป็นบุคคลที่ไม่ได้มีชื่อเสียงโด่งดังหรือเป็นที่รู้จักเลย แต่เมื่อออกฉายแล้วได้รับเสียงวิจารณ์ในทางที่ดีมาก โดยเฉพาะกับบทป้าชุบจากการแสดงของ วาสนา ชลากร และตอนจบที่เป็นการหักมุมซึ่งสามารถตีความได้ในเชิงจิตวิทยา
แหล่งข้อมูลอื่น

เว็บไซต์ ทางการ เก็บถาวร 2008-06-16 ที่ เวย์แบ็กแมชชีน
ข้อมูลภาพยนตร์เรื่องแปดวัน แปลกคน
แปดวัน แปลกคน (2008) ที่สยามโซน
โปรโตเซอราทอปส์

| Protoceratops ช่วงเวลาที่มีชีวิตอยู่: 83–70Ma  PreꞒ Ꞓ O S D C P T J K Pg N     Late Cretaceous |
| --- | --- |

P. andrewsi skeleton at Carnegie Museum of Natural History

การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Sauropsida
อันดับใหญ่:: Dinosauria
อันดับ:: Ornithischia
อันดับย่อย:: Cerapoda
อันดับฐาน:: Ceratopsia
วงศ์:: Protoceratopsidae
สกุล:: Protoceratops Granger & Gregory, 1923

Species
 P. andrewsi Granger & Gregory, 1923(type)  P. hellenikorhinus Lambert et al., 2001
โปรโตเซอราทอปส์ (อังกฤษ: Protoceratops) เป็นไดโนเสาร์ตระกูลเซอราทอปส์เชียน ค้นพบในประเทศมองโกเลีย ในทะเลทรายโกบี ขนาดประมาณ 2 เมตร สูง 60 เซนติเมตร หนัก40-180 กิโลกรัม อาศัยอยู่ในยุคครีเทเชียสตอนปลาย เคยค้นพบฟอสซิลของมันกำลังกัดเวโลซีแรปเตอร์ คาดว่าตายเพราะพายุทรายฝังกลบ และในปี ค.ศ. 1923 ได้ค้นพบไข่ของโปรโตเซอราทอปส์ ถือว่าเป็นไข่ใบแรกของไดโนเสาร์ที่มนุษย์ค้นพบและพิสูจน์ให้เห็นว่าไดโนเสาร์สองสายพันธุ์นี้คือคู่ปรับในอดีตกาลนั่นเอง
เวโลซิแรปเตอร์และโปรโตเซอราทอปส์
พวกสามเขารุ่นแรก

โปรโตเซอราทอปส์เป็นไดโนเสาร์กินพืชสามเขารุ่นแรก มันมีเขาเล็กๆแค่เขาเดียว มันมีจะงอยปากคมและแรงกัดที่แข็งแรง พวกมันมักอยู่รวมกันเป็นฝูงเพื่อความปลอดภัย
แหล่งข้อมูลอื่น

A video of Protoceratops vs Velociraptor
Ceratopsia เก็บถาวร 2009-12-07 ที่ เวย์แบ็กแมชชีน from Thescelosaurus web site
โปรเมเนเจอร์

วิดีโอเกม ค.ศ. 1984
| โปรเมเนเจอร์ |
| --- | --- |

ผู้พัฒนา: ดิแอวาลอนฮิลเกมคัมพานี
ผู้จัดจำหน่าย: ดิแอวาลอนฮิลเกมคัมพานี; สปินเนเคอร์ซอฟต์แวร์
เครื่องเล่น: ดอส
วางจำหน่าย: ค.ศ. 1984
โปรเมเนเจอร์ (อังกฤษ: Pro Manager) เป็นวิดีโอเกมการจัดการเบสบอล ค.ศ. 1984 ที่เผยแพร่โดยดิแอวาลอนฮิลเกมคัมพานี และต่อมาได้รับการเผยแพร่ในฐานะเมเจอร์ลีกเมเนเจอร์โดยบริษัทสปินเนเคอร์ซอฟต์แวร์
รูปแบบการเล่น

โปรเมเนเจอร์เป็นเกมที่ผู้จัดการทีมเบสบอลสามารถรับภาพทางสถิติของผลงานก่อนหน้าของผู้เล่น, รวบรวมสถิติผู้นำลีก, รับอันดับจากบันทึก และพิมพ์สถิติลีกทั้งหมดออกมา
การตอบรับ

จอห์นนี วิลสัน ได้เขียนบทวิจารณ์เกมนี้สำหรับนิตยสารคอมพิวเตอร์เกมมิงเวิลด์ และระบุว่า "เมเจอร์ลีกเมเนเจอร์น่าจะเล่นได้เร็วที่สุดในบรรดาผลิตภัณฑ์ที่ได้รับการวิจารณ์ในบทความนี้ แต่ผมอดไม่ได้ที่จะรู้สึกว่านี่เป็นเพราะคุณไม่สามารถตัดสินใจได้มากเท่าที่ควร เพื่อส่งผลต่อผลลัพธ์เท่าที่คุณจะทำได้ในเกมอื่น ๆ”
แหล่งข้อมูลอื่น

Article in PC Magazine
โปเกมอน สแครมเบิล SP

| โปเกมอน รัมเบิลรัช |
| --- | --- |
ผู้พัฒนา: แอมเบรลลา
ผู้จัดจำหน่าย: บริษัท โปเกมอน จำกัด
กำกับ: Yoshihiro Hatta
อำนวยการผลิต: Yuichi Arita
ออกแบบ: Hiroyuki Yamanaka Shin Naka Yoshiyuki Oku
โปรแกรมเมอร์: Nayuta Taga Hisato Matsumoto NAHE
แต่งเพลง: Miki Obata
ชุด: โปเกมอน
เครื่องเล่น: ไอโอเอส, แอนดรอยด์
วางจำหน่าย: แอนดรอยด์ AU: 15 พฤษภาคม พ.ศ. 2562 ทั่วโลก: 22 พฤษภาคม พ.ศ. 2562 ไอโอเอส ทั่วโลก: 23 กรกฎาคม พ.ศ. 2562
แนว: แอ็กชัน
รูปแบบ: เล่นคนเดียว
โปเกมอน รัมเบิลรัช (ญี่ปุ่น: ポケモンスクランブルSP; โรมาจิ: Pokemon Sukuranburu SP; อังกฤษ: Pokémon Rumble Rush) เป็นวิดีโอเกมแนวแอ็กชันที่พัฒนาโดยบริษัทแอมเบรลลา จำหน่ายโดยบริษัท โปเกมอน จำกัด เดิมทีช่วงทดสอบเกมเบต้าในแอนดรอยด์ตั้งแต่ปี พ.ศ. 2560 ในประเทศญี่ปุ่นมีชื่อเกมว่า โปเกแลนด์ (ญี่ปุ่น: ポケランド; โรมาจิ: Pokéland) ออกจำหน่ายสำหรับแอนดรอยด์ในออสตราเลเซียในวันที่ 15 พฤษภาคม พ.ศ. 2562 และทั่วโลกในวันที่ 22 พฤษภาคม พ.ศ. 2562 ต่อมาสำหรับจำหน่ายไอโอเอสทั่วโลกในวันที่ 23 กรกฎาคม พ.ศ. 2562 เป็นซีรีส์ที่ 5 ของเกมโปเกมอน รัมเบิลและเป็นเกมสุดท้ายเป็นของค่ายเกมพัฒนาโดยแอมเบรลลาถูกซื้อกิจการโดยครีเชอส์ตั้งแต่ในวันที่ 16 ตุลาคม พ.ศ. 2563 ในวันที่ 15 เมษายน พ.ศ. 2563 มีการประกาศว่าเกมโปเกมอน รัมเบิลรัชจะปิดตัวลงทั่วโลกในวันที่ 22 กรกฎาคม พ.ศ. 2563
โปรไบโอติกส์

โปรไบโอติกส์ (อังกฤษ: Probiotics) หมายถึง แบคทีเรียในสภาพที่ยังมีชีวิตอยู่ ในรูปที่เป็นอาหารหรือผลิตภัณฑ์เสริมอาหาร เมื่อรับประทานด้วยปริมาณที่พอเหมาะจะส่งเสริมสุขภาพของผู้บริโภค เช่น โยเกิร์ตและนมเปรี้ยวหลากหลายยี่ห้อในท้องตลาด แต่ไม่นับรวมถึงนมเปรี้ยวพร้อมดื่มประเภทยูเอชที เพราะไม่มีแบคทีเรียกรดนมเหลืออยู่ เนื่องจากผ่านกระบวนการฆ่าเชื้อที่ความร้อนสูง นอกจากผลิตภัณฑ์สำหรับคนแล้ว ในปัจจุบัน ยังมีโปรไบโอติกส์สำหรับเสริมสุขภาพของปศุสัตว์และประมง ออกจำหน่ายด้วย
เป็นที่ทราบกันดีว่า โดยปกติแล้วแบคทีเรียโปรไบโอติกส์ที่ใช้ในอุตสาหกรรมนมเปรี้ยวส่วนใหญ่ คือแบคทีเรียในกลุ่ม Lactobacilli และ Streptococci แต่จากการศึกษาคุณสมบัติในการส่งเสริมสุขภาพของแบคทีเรียในลำไส้จากอดีตจนถึงปัจจุบัน พบว่า ความจริงแล้ว Bifidobacteria สามารถเป็นอีกหนึ่งทางเลือกในอุตสาหกรรมประเภทนี้ ประเทศญี่ปุ่นซึ่งเป็นหนึ่งในผู้นำในทางการศึกษาแบคทีเรียในลำไส้ ได้เป็นผู้บุกเบิกในการผลิตโยเกิร์ตและนมเปรี้ยวที่ได้จากหมักของ Bifidobacteria ซึ่งแม้ว่ารสชาติจะไม่ดีเท่าผลิตภัณฑ์ที่หมักจาก Lactobacilli แต่ด้วยประโยชน์ที่มากกว่า จึงเป็นสิ่งที่น่าสนใจสำหรับผู้รักสุขภาพ และในเมืองไทยก็มีโยเกิร์ตที่หมักโดย Bifidobacteria วางจำหน่ายแล้ว
นอกจากใช้ในอุตสาหกรรมอาหารแล้ว โปรไบโอติกส์ก็ยังถูกใช้ในการรักษาโรคทางเดินอาหาร ในการทดลองทางการแพทย์อย่างแพร่หลาย อาทิ การใช้ Lactobacillus rhamnosus GG ในการบรรเทาและป้องกันอาการท้องร่วงในเด็กทารก การใช้ Bifidobacteria และ Lactobacilli รวมกันในการรักษาอาการท้องร่วงอย่างรุนแรง และช่วยลดอัตราการเจ็บป่วยด้วยโรคทางเดินอาหารและการเสียชีวิตในทารกที่คลอดก่อนกำหนด นอกจากนี้ยังมีหลักฐานจากงานวิจัยทางการแพทย์อีกหลายชิ้นที่ยืนยันว่า Bifidobacteria สามารถกระตุ้นภูมิคุ้มกันในร่างกายได้อย่างมีประสิทธิภาพ
ตัวอย่างโปรไบโอติกส์ที่มีใช้อยู่ในปัจจุบัน (พ.ศ. 2547)

L. acidophilus
L. casei
L. delbrueckii subsp. bulgaricus
L. reuteri
L. brevis
L. rhamnosus
Lactococcus lactis subsp. cremoris
Streptococcus salivarius subsp.thermophilus
Enterococcus faecium
B. bifidum
B. adolescentis
B. animalis
B. infantis
B. longum
B. thermophilum
ดูเพิ่ม

ปรีไบโอติกส์
โปเกมอน สแนป

| โปเกมอน สแนป |
| --- | --- |
กล่องเกมโปเกมอน สแนป ที่จัดจำหน่ายในอเมริกาเหนือ
ผู้พัฒนา: ฮาลแลบบราโทรี
ผู้จัดจำหน่าย: นินเท็นโด
กำกับ:   Yoichi Yamamoto  Koji Inokuchi  Akira Takeshima 
อำนวยการผลิต:   ซาโตรุ อิวาตะ  ชิเงรุ มิยาโมโตะ  Kenji Miki 
ออกแบบ:   Shigezo Kawase  Takeyuki Machida  Masanobu Yamamoto  Shizu Higashiyama 
แต่งเพลง: Ikuko Mimori
ชุด: โปเกมอน
เครื่องเล่น: นินเท็นโด 64
วางจำหน่าย: JP: 21 มีนาคม พ.ศ. 2542 NA: 26 กรกฎาคม พ.ศ. 2542 AU: 23 มีนาคม พ.ศ. 2543 EU: 15 กันยายน พ.ศ. 2543
แนว: เกมยิงมุมมองบุคคลที่หนึ่ง เกมถ่ายรูป
รูปแบบ: ผู้เล่นคนเดียว
โปเกมอน สแนป (ญี่ปุ่น: ポケモンスナップ; โรมาจิ: Pokemon Sunappu; อังกฤษ: Pokémon Snap) เป็นวิดีโอเกมแนวยิงมุมมองบุคคลที่หนึ่งและถ่ายรูปที่พัฒนาโดยบริษัทฮาลแลบบราโทรี จำหน่ายโดยนินเท็นโด ออกจำหน่ายสำหรับนินเท็นโด 64 ในประเทศญี่ปุ่นในวันที่ 21 มีนาคม พ.ศ. 2542 ในอเมริกาเหนือในวันที่ 26 กรกฎาคม พ.ศ. 2542 ในออสตราเลเซียในวันที่ 23 มีนาคม พ.ศ. 2543 และ ในยุโรปในวันที่15 กันยายน พ.ศ. 2543 เดิมทีในช่วงพัฒนาเกมโปเกมอน สแนป จะออกจำหน่ายในรูปแบบนินเท็นโด 64ดีดี ซึ่งเป็นอุปกรณ์เสริมที่อ่านแผ่นดิสก์ แต่ต้องถูกยกเลิกไปเนื่องมาจาก พัฒนาอุปกรณ์เสริมความล่าช้าหลายครั้ง สุดท้ายย้ายพัฒนาในรูปแบบตลับเกม ส่วนตัวละครผู้เล่นรับบทเป็นช่างภาพโปเกมอนเราถ่ายรูปโปเกมอน 63สายพันธุ์ ส่งภาพไปให้ ดร.โอคิโดะ จะประเมินภาพคะแนนให้ สามารถทำสติกเกอร์ได้นำเอาตลับเกมที่ร้าน บล็อกบัสเตอร์ และ ลอว์สัน
ภาคต่อ นิวโปเกมอน สแนป ได้รับการประกาศในปีพ.ศ. 2563 และวางจำหน่ายสำหรับนินเท็นโด สวิตช์ ในวันที่ 30 เมษายน พ.ศ. 2564
แปซิฟิกเกมส์

| --- | --- |
สัญลักษณ์ประจำการแข่งขันแปซิฟิกเกมส์
ก่อตั้ง: 1963
จัดขึ้นทุก: 4 ปี
วัตถุประสงค์: กีฬาสำหรับภูมิภาคโอเชียเนีย
กีฬาแปซิฟิกเกมส์ (อังกฤษ: Pacific Games) เป็นการแข่งขันกีฬาหลากชนิด ระหว่างประเทศในโอเชียเนีย ซึ่งมีการจัดขึ้นในทุกสี่ปี เริ่มแข่งขันครั้งแรกในปี ค.ศ. 1963